Kleidi Dervishi

Tema:Krimet naziste ndaj shqiptarëve.

Jeta është dhurata më e vecantë që na ka falur natyra dhe detyra jonë është që ta jetojmë atë në mënyrën që duam pa u cënuar dhe lënduar nga të tjerët në mënyrë të padrejtë.Lexoj shumë për të kaluarën e vendit tim,krenohem me të,emocionohem pafund dhe më jep atë ndjesinë e të jetuarit me dinjitet.

Mijëra shqiptarë nuk kanë jetuar jetën që kanë dashur:”Dashuria e tyre për të kaluar jetën në mënyrën që kerkonin ishte e pamundur”.Qëndresa e tyre në kampe u kthye në një makth e terror që kujtohet çdo ditë si një kujtim i zi që mbet njollë në zemër.

Kujtoj simfoninë e plumbave të dalë të dëgjuara ne video të ndryshme,shtangem,frikësohem dhe akoma mendoj se si shqiptarët ishin aq sypatrembur dhe njerëz që nuk e linin frikën t’i pushtonte e nënshtronte.Ndonjëherë kur mendoj rastësisht për vendin tim gjaku përvëlon,krenaria ngrihet dhe e përsëris disa herë në mendje qe jam shqiptar.

Është tepër e dhimbshme kur mendon frikën,dhimbjen e përjetuar nga fëmijë dhe prindër shqiptarë të cilët i kalojnë momentet e tyre më të shenjta duke u prekur nga krime,vdekje dhe padrejtësi të pafundme.E veshtirë të mendosh internime të shumta që i bënin familjarëve,i ndanin nga njëri tjetri,pa patur një fije ndjenjë në shpirt i bënin familjet shqiptare të përjetonin ankth,stres dhe lëndimin e ndarjes së tyre nga familja perkatëse.

Problemet që kapnin infinitin përballeshin me shqiptarët.Uria po kthehej në një vështirësi për ta,është e pabesueshme të mendosh se njerëzit ushqeheshin me një sasi aq të vogël ushqimesh saqë conte në humbjen e jetëve për shkak se imuniteti e kishte të pamundur për t’u perballur me këtë djallëzi.80 deri në 100 persona vdisnin në ditë për shkak se helmoheshin nga armiqtë,gjenin ushqime nëpër kosha plehrash ndërkohë që gjermanët ushqeheshin siç duhet.Nuk do ta imagjinoja kurrë veten duke ngrënë ushqim jo të shëndetshëm dhe duke pirë ujë nën sasi të limituar ndërkohë që eprori im të më qëndrojë mbi kokë dhe në qoftë se ai është i mërzitur të ma derdhë atë.

Djersa e tyre ishte e tepërt,orare tepër të shkurtra gjumi bëheshin dhe të nesërmen kryenin punë të rënda,të cilat i çonin në një rraskapitje vdekjeprurëse.Këta njerëz nuk ishin vrasës që të trajtoheshin në këtë mënyrë,mos të kishin kujdes mjekësor dhe zero kushte kushte higjiene.

Nuk mendoj se mund të jetoj nën mungesën e nevojave jetike ose të futem në një dhomë të mbushur me gaz që të kthehem në një të sëmurë ose të paaftë.Kanë pasur zemër këta persona që masakronin,torturonin,djegnin,zhduknin,vrisnin dhe linin fëmijët jetim pa kurrfarë njeriu pranë dhe më e keqja është se nën mendjen e tyre termi njeri ishte i barazuar me një numër qelie.Momenti më i lumtur për disa ishte kur binte pakëz shi:”Shkonin të gëzuar fshehurazi për të pirë pak ujë sa për t'i dhënë dhe fytyrës dritë pasi jeta e tyre ishte kthyer e zezë”.

Shqiptarët shpëtuan mbi 3 mijë e 500 hebrenj gjatë Luftës sē Dytë Botërore,ndërkohë që disa qindra shqiptarë u vranë nga nazistët në kampin famëkeq te Mathauzenit.Në vitet 1943-45 nazistët arrestuan në Shqipëri rreth 530 vetë kryesisht ne Vlorë,Durrës e Tiranë dhe i nisën në burgjet e Prishtinës,Zemunit dhe Bajnicës në Jugosllavi dhe më as në kampet e përqëndrimit në Mathauzen.

Atje është një pllakë,ku shkruhet se këtu kanë hyrë 427 shqiptarë,nga të cilët mbijetuan vetëm 24 persona,të cilët pothuaj të gjithë u kthyen në atdhe.Pjesa më e madhe e këtyre shqiptarëve të pakët që u kthyen nga kampet naziste,përsëri u persekutuan dhe u dënuan nga regjimi komunist.

Pashpirtësia çonte në djegjen e personave në dru dhe në fund i linin shenja nëpër trup si mesash,edhe sikur t’u arratisje ishte e pamundur pasi territorin e tyre e njihnin aq mirë,sa sytë i kishin të instaluara si kamera dhe në momentin që një prind mundohej të bënte një veprim të nxituar tmerri ndodhte:”Vdiste para fëmijëve të tij”.

Në qoftë se nazistët ishin të mërzitur me dicka që e shikonin e cila nuk po ndodhte siç ata kërkonin,pa kurrfarë të drejtë merrnin njerëz dhe i varnin nën praninë e tingujve ose i varnin duke i lënë 24 ore jashtë nën praninë e rënies së borës së acartë.

Pasi i kryenin këto veprime i zhduknin provat,për shkak se frika e tyre nuk mund të përballej me cilësinë e personave që merreshin me akuzat për krimet hetimore të ndodhura.Çfarë jete,po e di që është e pamundur,ja që faktet dhe shkrimet i vërtetojnë këto fjali të mbushura me lot dhe vuajtje,këto momentet të cilat trashëgohen në mendjet e njerëzve si kujtesë e keqe dhe është e pamundur t’i dërgosh në harresë.

Jam aq i mërzitur,por njëkohesisht i lumtur që krijova një ese të tillë,shpreha emocionet e mia,kuptova se me çfarë njerëzish ishin përballur shqiptarët dhe do ta falenderoj çdo ditë Zotin që ato momente që dikur njerëzit kaluan,qenia jonë nuk do t’i përjetojë më sot.

Zemrën time nuk mund ta pushtojë kurrë urrejtja katrane,qëndroj kryelartë dhe çdo ditë synoj që në shpirtin tim të mbizotëroi mirësia dhe besnikëria.